

VLADA REPUBLIKE HRVATSKE

Zagreb, 13. srpnja 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo poljoprivrede |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o donošenju Izmjene Programa sufinanciranja uspostave pokusnih polja navodnjavanja poljoprivrednih kultura za 2023. godinu |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Banski dvori | Trg Sv. Marka 2 | 10000 Zagreb | tel. 01 4569 222 | vlada.gov.hr

PRIJEDLOG

Na temelju članka 39. stavka 2. Zakona o poljoprivredi („Narodne novine“, br. 118/18., 42/20., 127/20., - Odluka Ustavnog suda Republike Hrvatske, 52/21. i 152/22.), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_ 2023. donijela

**O D L U K U**

**o** **donošenju Izmjene Programa** **sufinanciranja uspostave pokusnih polja navodnjavanja poljoprivrednih kultura za 2023. godinu**

**I.**

Donosi se Izmjena Programa sufinanciranja uspostave pokusnih polja navodnjavanja poljoprivrednih kultura za 2023. godinu, u tekstu koji je Vladi Republike Hrvatske dostavilo Ministarstvo poljoprivrede aktom, KLASA: 402-01/22-01/12, URBROJ: 525-06/206-23-34, od 27. lipnja 2023.

**II.**

Izmjena Programa iz točke I. ove Odluke sufinancira se u 2023. godini u ukupnom iznosu od 405.223,00 eura iz Državnog proračuna Republike Hrvatske za 2023. godinu, s razdjela 060 Ministarstvo poljoprivrede, aktivnosti K821074 - Programi državnih i deminimis potpora i sufinanciranje infrastrukture za razvoj poljoprivrede i provodi se u 2023. godini.

**III.**

Zadužuje se Ministarstvo poljoprivrede da na svojim mrežnim stranicama objavi Izmjenu Programa iz točke I. ove Odluke.

**IV.**

Ova Odluka stupa na snagu danom donošenja.

**PREDSJEDNIK**

**mr. sc. Andrej Plenković**

Klasa:

Urbroj:

Zagreb,

**OBRAZLOŽENJE**

Navodnjavanje je jedna od najvažnijih agrotehničkih mjera koja ima za cilj nadoknaditi nedostatke vode koji se javljaju pri uzgoju poljoprivrednih kultura, a koji su ograničavajući faktor za postizanje njihovog punog biološkog potencijala.

Vlada Republike Hrvatske je na sjednici održanoj 23. veljače 2023. godine donijela Odluku o donošenju Programa sufinanciranja uspostave pokusnih polja navodnjavanja poljoprivrednih kultura za 2023. godinu, KLASA: 022-03/23-04/51, URBROJ: 50301-05/31-23-4.

Slijedom odluke donesen je Pravilnik te je proveden Javni poziv.

Prilikom provedbe Javnog poziva ustanovljene su promjene u zakonodavnom okviru koje se odnose na zakonski propis koji više nije na snazi.

Temeljem članka 120. Zakona o visokom obrazovanju i znanstvenoj djelatnosti („Narodne novine“, br. 119/22) danom stupanja na snagu Zakona, odnosno dana 22. listopada 2022. godine, ukinut je Upisnik znanstvenih organizacija.

Temeljem Javnog propisa propisane su obveze korisnika potpore koji između ostalog moraju dostaviti dokaz o upisu u Upisnik znanstvenih organizacija sukladno Pravilniku o Upisniku znanstvenih organizacija i Upisniku Visokih učilišta („Narodne novine“, broj. 72/04, 80/04, 80/04 i 29/18).

Također, uvidom u prijave ustanovljen je interes većeg broja korisnika te je potrebno financijsku omotnicu za provedbu Odluke povećati.

Sredstva za provedbu Izmjene Programa iz točke I. ove Odluke sufinanciraju se u 2023. godini u ukupnom iznosu od 405.223 eura (3.053.152,69 kuna) iz Državnog proračuna Republike Hrvatske za 2023. godinu, s razdjela 060 Ministarstva poljoprivrede, Aktivnosti K821074 - Programi državnih i de minimis potpora i sufinanciranje infrastrukture za razvoj poljoprivrede i provodi se u 2023. godini.